কিন্তু তা হয়েছে বিএনপি এবং আওয়ামী লীগের কারণেই। তত্ত্বাবধায়ক সরকার ব্যবস্থার যেসব ত্রুটি রয়েছে তা সংশোধন করা যেতো এবং এ ব্যবস্থাকে আরও টেকসই করারও সুযোগ ছিল। প্রধানমন্ত্রী ত্রুটি দূর করার ব্যবস্থা না নিয়ে তত্ত্বাবধায়ক সরকার ব্যবস্থাকেই বাতিল করে দিলেন। এ যেন মাথা ব্যথার কারণে মাথা কেটে ফেলা। অন্য একটি বিষয়ের দিকে এবার দৃষ্টি দেয়া যাক। কেন তত্ত্বাবধায়ক সরকার ব্যবস্থা এতটা জনপ্রিয় এবং জনগণের সমর্থন অর্জন করেছে। এটা শেখ হাসিনার সাফল্যও বটে। কারণ তার এবং তার দলের আইডিয়া যা পরে আইনে পরিণত হয়, এতটাই সফল যে, দেশের বেশির ভাগ মানুষ এখনও তা চায়।